Պիլար Ռաոլա

Պիլար Ռաոլա ի Մարտինես (իսպ.՝ Pilar Rahola i Martínez, հոկտեմբերի 21, 1958(1958-10-21), Բարսելոնա, Իսպանիա), իսպանացի և կատալոնացի լրագրող, գրող, նախկինում` ձախ քաղաքական գործիչ, Իսպանիայի խորհրդարանի պատգամավոր` Կատալոնիայի հանրապետական ձախ կուսակցությունից։ Մի քանի գրքերի հեղինակ է, որոնք լույս են տեսել իսպաներեն և կատալոներեն, համագործակցել է իսպանական «Էլ Պիաս» (իսպ.՝ El País) թերթի հետ, սյունակներ է վարում իսպանական «La Vanguardia», արգենտինական «La Nación» և ամերիկյան «Diario de América» թերթերի հետ։


== Կենսագրություն ==
Պիլարը ծնվել է մի ընտանիքում, որը բացահայտ համակրել է հանրապետական ու հակաֆաշիստական գաղափարները։ Նրա մի քանի ազգականներ եղել են քաղաքական գործիչներ։ Նրանցից մեկը` Պեդրո Մոլինաս Ռաոլան, եղել է Ֆրանցիսկո Կամբոյի ընկերը, սենատոր, Իսպանիայի երկրորդ հանրապետությունում ծովային նախարար, իսկ 1935 թվականին` առանց պորտֆելի նախարար։ Մեկ այլ ազգական` Ֆրեդերիկ Ռաոլան, եղել է Կատալոնիայի առաջին օմբուդսմենը։ Պիլարի ազգականներից Կառլես Ռաոլան կատալոնացի ինտելեկտուալ էր, որ Իսպանիայի քաղաքացիական պատերազմում գեներալ Ֆրանկոյի հաղթանակից հետո դատապարտվել է մահապատժի և գնդակահարվել 1939 թվականի մարտի 15-ին։
Պիլարն ամուսնացած է, ունի երեք երեխաներ, որոնցից երկուսը` ծնված Բարսելոնայում և Սիբիրում, որդեգրված են։
Պիլարն ավարտել է Բարսելոնայի համալսարանը` իսպանական և կատալոնական բանասիրությունից ստանալով փիլիսոփայության դոկտորի աստիճան։


== Քաղաքական կարիերա ==
1993-2000 թվականներին Պիլարը Իսպանիայի` 5-րդ և 6-րդ գումարման խորհրդարանում եղել է «Կատալոնիայի հանրապետական ձախեր» (իսպ.՝ Esquerra Republicana de Catalunya, կրճատ` ERC) կուսակցության ձախ թևի ներկայացուցիչ։ 1994-2000 թվականներին եղել է նաև Բարսելոնայի քաղաքապետի տեղակալ։ Որպես խորհրդարանի պատգամավոր մասնակցել է տարբեր հանձնաժողովների քննչական աշխատանքին, այդ թվում «Ռոլդանի հանձնաժողովում», որը քննում էր սոցիալիստների կառավարության (կառավարության ղեկավար` Ֆելիպե Գոնսալես) կոռուպցիոն ամենամեծ բացահայտումը։ Նա ներգրավված է եղել մի քանի կոմիտեների աշխատանքներում, այդ թվում` արտաքին գործերի։
1996 թվականին Պիլարը դուրս է եկել ERC կուսակցությունից, որպեսզի Անխել Կոլոմի և Ժոան Լապորտայի հետ նոր կուսակցություն հիմնի` «Կուսակցություն անկախության համար»։ Այն բանից հետո, երբ նոր կուսակցությունը չի անցել խորհրդարան, Պիլարը թողել է քաղաքականությունը` վերադառնալով լրագրողական գործունեության ու գրքեր գրելուն։


== Լրագրող և գրող ==
Պիլարը համագործակցել է իսպանական «Էլ Պաիս» թերթի հետ, վարել շարքեր իսպանական «La Vanguardia», արգենտինական «La Nación» և ամերիկյան «Diario de América» թերթերում։ Ելույթներ է ունեցել հհեռուստատեսային և ռադիո ծրագրերում, հասարակական տարբեր միջոցառումներում, համաժողովներում, դասախոսություններով հանդես է եկել համալսարաններում։
Որպես լրագրող լուսաբանել է միջազգային այնպիսի իրադարձություններ, ինչպիսիք են Եթովպիայի և Էրիթրեայի միջև պատերազմը, Բալկանյան թերակղզու, Պարսից ծոցի (Երուսաղեմ) պատերազմները, Բեռլինյան պատի փլուզումը, Ռուսաստանի Պետական դումայի` 1993 թվականի սեպտեմբերյան իրադարձությունները, Մերձբալթիկայի երկրների հանրապետությունների անկախացումը, Մերձավոր Արևելքի իրադարձությունները։
2007 թվականից մասնակցել է հեռուստատեսային «Els matins» ծրագրին, «Onda Cero» ռադիոյի «Julia en la onda» ծրագրին, քննարկել է կատալոնական ազգայնականության, կանանց իրավունքների, արաբա-իսրայելական հակամարտության և բազում այլ հարցեր։
Նա սատարել է Իսրայելի դիրքորոշումը այս կոնֆլիկտում, քննադատել է ժամանակակից իսլամի գաղափարախոսության և ձախ քաղաքական որոշ տեսակետներ, ինչպես նաև կոնֆլիկտին առնչվող որոշ քաղաքական գործիչների, այդ թվում` հենց Իսրայելում. դրանք տարբեր արձագանքներ են ունեցել ԶԼՄ-ներում։


== Մատենագրություն ==
Aquell estiu color de vent — Editorial Pòrtic 1983. ISBN 84-73062-08-6
Color de verano — Editorial Pòrtic 1983. ISBN 84-73062-08-6
Aperitiu nocturn — Editorial Pòrtic 1985. ISBN 84-73062-60-4
La qüestió catalana — Editorial Columna 1993. ISBN 84-78095-15-2
Mujer liberada, hombre cabreado — Editorial Planeta 2000 ISBN 84-08034-99-5
Dona alliberada, home emprenyat — Editorial Planeta 2000 ISBN 84-08034-77-4
Carta a mi hijo adoptado — Editorial Planeta 2001 ISBN 84-08038-86-9
L’adopció un acte d’amor — Editorial Columna 2001 ISBN 84-83007-60-6
Carta ao meu filho adoptado — Editorial Ambar 2003 ISBN 97-24306-54-2
Historia de Ada — Editorial RandomHouse Mondadori 2002 ISBN 84-97590-26-6
3x1: El món actual a través de 3 generacions — Editorial Plaza & James 2003 ISBN 84-01386-26-8
Catalunya, any zero — Editorial Ara llibres 2004 ISBN 84-96201-16-3
A favor de Israel -Editorial Certeza (2005) ISBN 84-96219-20-8
La màscara del Rei Artur. Editorial La Magrana (2010)
La República Islámica de España. Editorial RBA libros (2011). ISBN 978-84-9867-986-1


== Պարգևներ ==
2004 : Պատվավոր դոկտոր Universidad de Artes y Ciencias de la Comunicación de Santiago de Chile համալսարանում (Սանտյագո) — մարդու իրավունքների համար պայքարում ներդրումների համար։
2004 : Premio Javer Olam, Jewish Chilean Community — հակասեմականության դեմ պայքարում ավանդի համար։
2005 : Cicla Price — հակասեմականության դեմ պայքարում ավանդի համար։
2006 : Honour Member, Թել Ավիվի համալսարան
2006 : Golden Menora Price, Բնեյ Բրիտ (Ֆրանսիա)
2008 : Scopus Award laureate 2007, Երուսաղեմի հրեական համալսարան
2008 : APEI Prize for her articles, տրվել է «Asociación Profesional Española de Informadores de Prensa, Radio y Televisión» կողմից։
2008 : Հասարակական կապերի ամերիկա-իսրայելական կոմիտեի (AIPAC) համաժողովի պատվավոր հյուր
2009 : Senador Angel Pulido, «Federación de Comunidades Judías de España»
2009 : Mass Media Award, American Jewish Committee — մարդու իրավունքների համար պայքարում ներդրումների համար։
2010 Daniel Pearl Award, 2010, տրվել է Anti-Defamation League-ի կողմից, «ազնիվ ու հաշվետու լրագրողական էթիկային նվիրվածության և հասարակության առաջ ազնիվ ելույթների համար»։
2011 Morris Abram Human Rights Award, տրվել է UN Watch for her defense of Human Rights-ի կողմից, Ժնև, 2011։


== Ծանոթագրություններ ==


== Արտաքին հղումներ ==
պիլար Ռաոլայի կայքէջ — կենսագրություն, հոդվածներ, հարցազրույցներ, ելույթներ, գրքեր, տեսանյութեր(իսպ.)(անգլ.)
Պիլար Ռաոլայի լուսանկարներ Archived 2010-03-16 at the Wayback Machine.